Какво е Барнахус/Зона ЗаКрила/Всичко под един покрив?
А) Място,  където деца жертва на насилие получават професионална подкрепа, включително терапевтична помощ в подходяща среда
Б) Място, където детето жертва на насилие може да бъде разпитано от съдия в подходяща обстановка по специален протокол
В) Място, където се прави медицински преглед на дете, жертва на насилие за целите на съдебното производство
Г) Място където детето жертва на насилие получава информация за правата си в правни процедури
Д) Място, където детето жертва на насилие има достъп до правна помощ


Ако сте заградили всички отговори, то вие сте прав. Барнахус/Зона ЗаКрила/Всичко под един покрив е всичко това и много повече –  Барнахус е място, където се подкрепят децата-жертви на насилие и техните семейства като се събира, обработва и анализира информация, прави се застъпничество за защита на правата на децата, както на ниво случай, така и за подобряване на правната рамка и политиките, като се работи в мултидисциплинарна и междуведомствената среда, с цел избягване на ре-виктимизацията на жертвата, като в същото време се гарантира честен съдебен процес.
Европейските стандарти за център „Барнахус“ представляват първи опит в Европа да се дефинират принципите на дейностите и услугите, известни като модел „Барнахус“. Името Барнахус („къща за деца“) произлиза от Исландия, където през 1998 г. са създадени първите центрове Барнахус  
Моделът Барнахус може да се разглежда като опит за „привеждане в действие“ на правото на децата да получават адекватна подкрепа и закрила и да имат достъп до  дружелюбно към тях правосъдие. Европейските стандарти за център „Барнахус“ включват тези практики за работа и следователно трябва да се разглеждат като ориентир по пътя към утвърждаване на правата на децата – жертви и свидетели.
Изведени са 10 стандарта, на която една услуга трябва да отговаря, за да може да се нарече „Барнахус”:
[bookmark: _Toc513472549]Стандарт 1: Ключови принципи и хоризонтални дейности
Стандарт 1 се състои от три ключови принципа, на които се основава мултидисциплинарната практика и вземането на решения в център Барнахус.
Принципите се реализират чрез хоризонтални действия, които се изпълняват като неразделна част от съответните основни функции, предвидени в стандарти 5-10.
Хоризонталните дейности стават възможни благодарение на институционалните споразумения и организационната структура, съдържащи се в стандарти 2-4.
Ключовите принципи и хоризонталните дейности включват основни разпоредби от международното, регионалното и националното право, вкл. членове 3 и 12 от Конвенцията на ООН за правата на детето.[footnoteRef:1] Те имат решаващо значение за превенцията на повторното травмиране, което е централна задача на център Барнахус. [1:  Цялата рамка на стандартите допринася за изпълнението на членове 19 и 6 от КООНПД (правото на живот, оцеляване и развитие). Недопускането на дискриминация (чл. 2 КООНПД) се разглежда по-долу в стандарт 3, като съставна част от определянето на целевата група на услугата.] 

Ключовите принципи и хоризонталните дейности, обхванати в стандарт 1 се фокусират върху:
гарантиране, че най-добрият интерес на детето е поставен в центъра на практиката и процеса на вземане на решения (стандарт 1.1.);
че правото на детето да бъде изслушвано се реализира без причиняване на повторно травмиране, включително като му се осигурява подходяща информация по всяко време (стандарт 1.2); и
гарантиране, че закрилата, помощта и наказателното производство се предприемат без забавяне (стандарт 1.3).
Предпазването на детето е много важен принцип и хоризонтална дейност, която се разглежда конкретно в стандарти 2 и 10.
[bookmark: _Toc513472550]Стандарт 1.1 Най-добрия интерес на детето
[bookmark: _Toc513472551]Каква е същността на стандарта?
Най-добрия интерес на детето: Най-добрият интерес на детето е първостепенно съображение във всички дейности и решения, засягащи детето и семейството/лицата, предоставящи грижа/подкрепящите лица, които не са насилници.
[bookmark: _Toc513472556]Стандарт 1.2 Правото на детето да бъде изслушвано и да получи информация
[bookmark: _Toc513472557]Каква е същността на стандарта?
Правото на детето да бъде изслушвано и да получава информация: Правата на детето да изразява своето мнение и да получава информация са зачетени и реализирани.
[bookmark: _Toc513472560]Стандарт 1.3 Избягване на неоснователно забавяне
[bookmark: _Toc513472561]Каква е същността на стандарта?
Избягване на неоснователното забавяне: Взети са мерки за избягване на неоснователното забавяне, като се гарантира, че разпитите, оценките за целите на закрилата на детето и медицинските изследвания и изследванията на психичното здраве са проведени в рамките на задължителния период от време, и че децата са получили навременна информация.

[bookmark: _Toc513472565]Стандарт 2: Мултидисциплинарно и междувинституционално взаимодействие в център Барнахус
[bookmark: _Toc513472566]Каква е същността на стандарта?
2.1 Официален статут: Център Барнахус е официално интегриран в националните или м естните услуги за социална закрила или закрила на детето, правоприлагащите органи/съдебната система или националната здравна система. Център Барнахус може да функционира като самостоятелна услуга, ако има законен статут, признат от националните или местните органи, включително официален мандат за взаимодействие със съответните публични структури.
2.2 Организиране на мултидисциплинарното и междуинституционално взаимодействие в център Барнахус: Взаимодействието е структурирано и прозрачно, включва ясно установени роли, мандати, координационни механизми, бюджет, мерки за наблюдение и оценка, които допринасят за ефективността на процедурите и гарантират приемственост и стабилност.
2.3 Процедури и практика на мултидисциплинарното и междуинституционално взаимодействие в център Барнахус: Мултидисциплинарната/междуинституционалната дейност започва от първоначалния сигнал и се насочва от процедурата за съвместни дейности по време на цялата работа по случая.
[bookmark: _Toc513472574]Стандарт 3: Включваща целева група
[bookmark: _Toc513472575]Каква е същността на стандарта?
3.1 Включваща/широкообхватна дефиниция на целевата група: Целевата група на Барнахус включва всички деца, които са жертви и/или свидетели на престъпление, включващи всички форми на насилие[footnoteRef:2]. Семействата/лицата, полагащи грижа, които не са насилници, са включени като вторична целева група. [2:  Насилието тук се определя съобразно чл. 19 от КООНПД и Общ коментар на Комитета № 13 (2011 г.): „всички форми на физическо или психическо насилие, нараняване или злоупотреба, липса на грижи или небрежно отношение, малтретиране или експлоатация, включително сексуални престъпления“.] 

3.2 Недискриминация: Полагат се специални усилия, за да се достигне до всички жертви и свидетели, независимо от формата на насилие.

[bookmark: _Toc513472578]Стандарт 4: Дружелюбна към детето[footnoteRef:3] среда  [3:  „Дружелюбна към детето“ тук означава фокусирана върху, адаптирана и чувствителна към специфичните потребности на децата.] 

[bookmark: _Toc513472579]Каква е същността на стандарта?
4.1 Място и достъпност: за предпочитане е помещенията на център Барнахус да се намират в самостоятелна сграда, разположена в позната на деца среда, например в жилищна зона. До центъра трябва да може да се стигне с обществен транспорт. Помещенията на центъра трябва са достъпни, включително за деца с увреждания и/или специални потребности.
4.2 Вътрешна среда: Обзавеждането и материалите са подходящи за деца и семейства и съобразени с възрастта, особено в помещенията за изчакване. Помещенията са физически безопасни за деца на всяка възраст и етап на развитие, включително за деца с увреждания и/или специални потребности.
4.3 Лична неприкосновеност: Има отделени, звукоизолирани и уединени зони за гарантиране на личната неприкосновеност
4.4 Предотвратяване на контакт с предполагаемия извършител: Център Барнахус е организиран така, че във всеки момент се избягва контактът между жертвата и предполагаемия извършител.
4.5 Стая за провеждане на разпит: Център Барнахус осигурява на междуинституционалния  екип[footnoteRef:4] наблюдение на разпитите в реално време,  в стая, различна от стаята за провеждане на разпит. [4:  Семейството/родителите/ лицата, полагащи грижа нямат право да наблюдават разпита на детето.] 


[bookmark: _Toc513472582]Стандарт 5: Междуинституционално управление на случай[footnoteRef:5]  [5:  Междуинституционалното планиране, прегледа на случая и проследяването на случая може да се оформи като ограничение за споделяне на информация в националното законодателство или липса на законодателство, което да позволява и упълномощава услугите да споделят информация за конкретни случаи. Високото равнище на интеграция налага ясен и внимателен подход към задълженията за поверителност и може да изисква поетапен подход, за да се гарантира, че се осъществява правилен обмен на информация. Може да е необходимо да се намерят такива решения, като напр. протокол за защита на междуинституционалната информация, за да се преодолеят законовите ограничения и/или правилата за обмен на информация за конкретни случаи, наложени от съсловните организации на съответните специалисти.] 

[bookmark: _Toc513472583]Каква е същността на стандарта?
5.1 Официални процедури и практики: Междуинституционалният преглед и планиране на случаите са неразделна част от работата на екипа на Барнахус и съответните структури, участващи в модела Барнахус и са официално оформени чрез взаимно договорени процедури и практики.
5.2 Текущо планиране и преглед на случая: В център Барнахус редовно се провеждат срещи за преглед и планиране на случаите, с участието на съответните структури от междуинституционалния екип.
5.3 Текущо проследяване на случая: Център Барнахус осигурява текущо документация и достъп на членовете на междуинституционалния екип до съответната информация за напредъка по случая до затварянето му.
5.4 Подкрепящо лице[footnoteRef:6]: Специално определено, обучено лице или член на екипа на център Барнахус следи мултидисциплинарната реакция, за да се увери, че на детето и членовете на семейството/ лицата, полагащи грижа, които не са насилници се осигурява текуща подкрепа и последващи действия. [6:  Тази роля обичайно се изпълнява от социалните служби/службите за закрила на детето, като водещи на случая, когато те участват в [междуинституционалния екип на] център Барнахус. Когато не присъстват, тя може да се изпълни от член на екипа, който отговаря за връзката с местните социалните служби/службите за закрила на детето.] 

[bookmark: _Toc513472589]Стандарт 6: Разпити[footnoteRef:7] [7:  Разпитът може да се определи като „единична сесия, записан разпит, предназначен да извлече от детето уникална информация, когато има опасения за възможно насилие, или когато детето е станало свидетел на насилие над друг човек“ (http://www.nationalcac.org/forensic-interview-services) или „структуриран разговор с дете, предназначен да извлече детайлна информация относно възможно събитие(събития), което детето може да е преживяло или на което може да е станало свидетел“. (http://www.smallvoices.org/what_we_do/forensic_interviews.html). При разпита от детето се събира информация, отнасяща се до съдебното производство или подходяща за съда.] 

[bookmark: _Toc513472590]Каква е същността на стандарта?
6.1 Практика и протоколи, основани на доказателства: Разпитите се провеждат в съответствие с основани на доказателства практика и протоколи, които гарантират качеството и количеството на получените доказателства. Основната цел на разпита е да се избегне повторното травмиране и да се предизвика свободен разказ на детето във възможно най-големи подробности, при спазване на правилата за доказване и правото на защита.
6.2 Специализиран персонал: Разпитите се провеждат от специализирани членове на персонала, които получават редовно обучение за провеждане на разпити.
6.3 Място и правене на запис: Разпитите се провеждат в център Барнахус. Прави им се аудио и видео запис, за да се избегне повторно разпитване от различни професионалисти, които изискват достъп до съобщената от детето информация за насилие/престъпление.
6.4 Мултидисциплинарно и междуинституционално присъствие: Разпитът се провежда от само един специалист. Всички членове на мултидисциплинарния, междуинституционален екип, които имат отношение към него, могат да го наблюдават; или на живо в съседното помещение, или на запис. Има система за комуникация между провеждащия разпита специалист и наблюдателите, така че те могат да задават въпроси на детето чрез него.
6.5 Зачитане на правото на обвиняемия на справедлив съдебен процес и на равни процесуални възможности:  направена е необходимата организация, която дава възможност на защитата да поставя въпроси на детето жертва/свидетел чрез специалиста, който провежда разпита. Ако обвиняемият има законовото право да наблюдава свидетелските показания на детето, това се прави чрез аудио-визуална връзка, за да се избегне потенциален контакт между обвиняемия и детето.
6.6 Съобразен с детето: Разпитът е съобразен с възрастта, развитието и културната среда на детето, като се вземат предвид специалните потребности, включително необходимостта от устен превод. Това може да включва намаляване до минимум на продължителността на разпита, позволяване на почивки и евентуално провеждане на разпита за повече от една сесия. Броят на разпитите е ограничен до необходимия минимум за целите на наказателното разследване. Ако са необходими няколко разпита, те се провеждат от един и същ специалист.
[bookmark: _Toc513472593]Стандарт 7: Медицински преглед
[bookmark: _Toc513472594]Каква е същността на стандарта?
7.1 Оценка: Медицинските оценки и/или съдебно-медицинските прегледи се извършват обичайно в център Барнахус от специализиран персонал[footnoteRef:8]. [8:  Съдебно-медицинският преглед може да бъде описан като преглед, при който се търсят наранявания и се вземат проби, които могат да бъда използвани като доказателство в полицейско разследване или в съда.] 

7.2 Терапия: Терапията се провежда в център Барнахус (освен когато спешни или сложни случаи изискват специална интервенция в болнична обстановка, в рамките на извънболничната или болничната помощ).
7.3 Персонал: Медицинският преглед се извършва от специализиран персонал, който е обучен да разпознава признаци на физическо, сексуално и емоционално насилие, както и на неглижиране на дете.
7.4 Преглед на случая и планиране: Медицинският персонал присъства на срещите за преглед и планиране на случая при необходимост.
7.5 Информация и участие на детето: Децата и семейството/ лицата, които полагат грижа получават подходяща информация относно наличната и необходима терапия и могат да повлияят за насрочването, мястото и организацията на интервенциите.
[bookmark: _Toc513472597]Стандарт 8: Терапевтични услуги
[bookmark: _Toc513472598]Каква е същността на стандарта?
8.1 Оценка и терапия[footnoteRef:9]: На децата, жертви и свидетели, които са насочени към център Барнахус се осигурява оценка и терапия.  [9:  Процесът на определяне на нуждите и изготвяне на план за терапия може да варира, в зависимост от специфичните характеристики на разглеждания случай.] 

8.2 Персонал: Услугите и терапията на психичното здраве се предоставят от професионалисти със специализация и експертен опит в тази сфера.
8.3 Информация и участие на детето: Децата и семейството/ лица, които полагат грижа получават подходяща информация относно наличната терапия и могат да повлияят за насрочването, мястото и организацията на интервенциите.
8.4 Кризисна интервенция: Център Барнахус има ясна организационна структура и постоянен персонал, който предлага помощ чрез кризисна интервенция за деца и членове на семейството/ лицата, които полагат грижа, когато е необходимо.
[bookmark: _Toc513472601]Стандарт 9: Изграждане на капацитет
[bookmark: _Toc513472602]Каква е същността на стандарта?
9.1 Обучение на специалисти: На членовете на екипа на център Барнахус и другите включени структури се осигурява редовно обучение в техните специфични области на компетентност, което включва и съвместно обучение по междусекторните въпроси.
9.2 Насоки, супервизия, консултиране: Членовете на екипа на център Барнахус имат редовен достъп до насоки, супервизия, консултиране и партньорски проверки, както по отношение на отделните случаи, така и по отношение на професионалното и лично емоционално натоварване, предизвикателствата и етичните дилеми при работа с деца, жертви и свидетели на насилие.
[bookmark: _Toc513472605]Стандарт 10: Превенция: Обмен на информация, повишаване на осведомеността и дейности за изграждане на компетенции на външни специалисти
[bookmark: _Toc513472606]Каква е същността на стандарта?
10.1 Събиране на данни, споделяне на информация и повишаване на осведомеността: Събират се агрегирани и детайлизирани (статистически) данни, които се споделят със съответните заинтересовани страни, включително с лицата, отговорни за вземането на решения, с академичните среди, специалистите по закрила на детето и широката общественост с цел повишаване на осведомеността относно насилието над децата и ролята на мерките в рамките на мултидисциплинарното и междуинституционално взаимодействие, улесняване на изследванията и в подкрепа на законодателството, политиката и процедурите, основани на доказателства.
10.2 Дейности за изграждане на компетенции на външни специалисти: Център Барнахус предлага целенасочени действия за повишаване на компетентността и познанията сред специалистите, работещи за и с деца, например чрез организиране на учебни посещения, информационни срещи, лекции и изготвяне на писмени материали.



